Infosüsteemi arenduse järgmine etapp on tööpakkumiste haldamine ehk lihtsamalt öeldes, töötukassa töövahendusportaali loomine ja selle seostamine EMPISega. Kui see tehtud, saame tööotsijaid ja tööandjaid omavahel paremini kokku viia. Tööpakkumiste ja töösoovide operatiivsemaks levitamiseks realiseeritakse universaalne liides erinevate info- ja  töövahendusportaalide jaoks.  Tuleva aasta esimeses pooles lisandub EMPISele teenuste halduse osa. Järgmise aasta sügiseks peab uuenenud näo saama ka töötuskindlustuse infosüsteem. Uue aasta algusest käivitub dokumendihaldustarkvara täiesti uuel platvormil. Juba varasemalt on välja vahetatud raamatupidamistarkvara.